8. Plan for evaluering af initiativer til fremme af biodiversitet (Åben)
Tidl. politisk behandling 24.06.2020, pkt. 108
Forventet sagsgang
TM-U
Lovgrundlag
 
SAGENS INDHOLD
Teknik- og Miljøudvalget skal i denne sag tage stilling til plan for evaluering af initiativer til fremme af 
biodiversitet.  
I forbindelse med at Byrådet den 11. juni 2020 vedtog Laurits Schou – Vild med [adresse] med tilknyttet 
handleplan blev det besluttet, at Teknik og Miljø i efteråret 2020, skulle fremlægge forslag til konkrete 
målepunkter, der kan bidrage til en løbende evaluering af indsatsen.
Teknik og Miljø har lavet et forslag til Frida Jensen. Det foreslås, at forvaltningen fremover evaluerer 
på følgende elementer, der er omfattet af handleplanen:
Pilotprojekter på kommunens grønne områder
I pilotprojekterne får græsset lov til at gro vildt på i alt 3,6 ha, hvor der laves en årlig slåning med opsamling 
af afklippet græs. Derudover bliver der etableret blomsterenge med vilde danske plantearter på 1 ha, som 
ligeledes bliver slået med opsamling en gang årligt. Pilotprojekterne er fordelt på 7 forskellige steder i 
kommunen. 
I hvert område har Teknik og Miljø i sommeren 2020 gennemført en startmonitering. Her er det blevet 
registeret hvilke planter og insekter, der er på arealerne, og der er lavet nogle simple undersøgelser for at 
fastlægge fordelingen af de enkelte planter og insekter. Undersøgelserne er udformet, så de kan gentages 
og sammenlignes. 
Undersøgelsen forventes gentaget i 2022, hvorved de første eventuelle ændringer kan registreres og 
effekten kan vurderes.
Plan for mere biodiversitet i grøftekanterne
Planen for mere biodiversitet i grøftekanterne skal danne grundlag for at ændre driften af grøftekanter i 
forbindelse med næste udbudskontrakt. Der bliver i forbindelse med udarbejdelse af planen lavet nogle 
pilotprojekter, hvor der allerede i 2021 bliver ændret på driften. Disse strækninger vil blive moniteret, sådan 
at ændringer i plantesammensætning kan følges. Første monitering sker i sommeren 2021 og forventes 
gentaget i 2023.
Evaluering på effekt af kommunikationsindsats
En stor del af handleplanen er indsatser for at få forskellige målgrupper engageret i arbejdet med at forbedre 
biodiversiteten i [adresse]. For at få et mål for hvor mange haveejere, grundejerforeninger, 
virksomheder, landbrug mv., der laver en indsats for biodiversiteten, vil forvaltningen lave en kampagne, 
hvor borgere/virksomheder/foreninger kan indmelde et areal til kommunen, hvor de har lavet en indsats for 
biodiversitet. Dette vil kunne anvendes som et direkte evalueringsmål for øget areal til biodiversitetsformål.
Teknik- og Miljøudvalget
03-12-2020 08:00
Sagsnr. MOD-2020-00127
DokID: 
Sagsbehandler: Bodil Lind 
([adresse]) (marir)
Indsatser ved ”Toplokaliteter” og for ”Favrskov arterne” 
På de udpegede toplokaliteter udarbejdes allerede pleje- og moniteringsplaner. Moniteringsplaner skal som 
udgangspunkt bruges til at følge effekten af de plejetiltag, der bliver igangsat og til at følge naturudviklingen 
generelt. Da områderne er forskellige, vil det være forskellige tiltag og arter, som moniteringen skal tage 
udgangspunkt i. Målepunkterne kan eksempelvis omhandle ”Favrskov arterne” guldblommebestanden i 
[adresse], tilstedeværelse og bestandsudviklingen for moseperlemorsommerfugl i [adresse] og [adresse] 
Mose eller antal spind af nordlig fugleedderkop på [adresse]. 
I de enkelte planer for toplokaliteterne fastsættes ligeledes, hvordan afrapportering af resultaterne skal 
foregå. Efterhånden som resultaterne foreligger, vil de blive indarbejdet i afrapportering af ”Handleplan for 
initiativer til fremme af biodiversitet”. 
Udviklingen på kommunens beskyttede naturområder
Forvaltningen laver hvert fjerde år i forbindelse med udarbejdelse af kommuneplanen et udtræk af de 
områder, hvor der de sidste fire år har været udført tilsyn og sammenligner naturtilstanden med tidligere 
tilsyn på samme arealer. Herved er det muligt at få et indblik i om naturtilstanden på de beskyttede 
naturarealer går frem eller tilbage.
Enkelte af kommunens øvrige naturindsatser hvor det vurderes praktisk og økonomisk muligt
Kommunen står for en lang række projekter og driftsopgaver, som helt eller delvis har til formål at forbedre 
forholdene for de vilde dyr og planter. Det gælder f.eks. naturgenopretningsprojekter, vådområdeprojekter 
og naturpleje. Derudover er det i biodiversitetsplanen vedtaget, at biodiversitet skal indtænkes i kommunale 
anlæg, planer, projekter institutioner og driftsopgaver, hvor dette er muligt og formålstjenstligt.
Det vil fra projekt til projekt blive vurderet, om det er praktisk og økonomisk muligt at evaluere på de enkelte 
tiltag. Foretages der evaluering af projekterne, vil de blive indarbejdet i næste afrapportering af ”Handleplan 
for initiativer til fremme af biodiversitet”.  
Resultatet af evalueringen af ovenstående emner vil blive fremlagt hvert 2. år samtidig med vedtagelsen af 
den næste handleplan. Udviklingen på kommunens beskyttede naturområder vil blive evalueret hvert 4. år.
VURDERING
Det er forvaltningens vurdering, at det giver god mening at evaluere på de tiltag, der sættes i gang i kraft 
af Handleplan – Initiativer til fremme af biodiversitet 2020-2021. samt på, hvordan det generelt går med 
udviklingen i biodiversiteten i hele [adresse].
Teknik og Miljø vurderer dog, at det vil være særdeles ressourcekrævende i mandskabstimer at følge 
udviklingen i biodiversiteten på kommuneniveau. Ikke mindst vil det være vanskeligt at undersøge om 
kommunens indsatser påvirker udviklingen. Det vil kræve omfattende tekniske undersøgelser, og ofte vil 
en indsats først kunne måles mange år efter den er sat i gang. F.eks. går der flere årtier før en nyplantet 
skov opnår en høj biodiversitet, og der kan endvidere være udefrakommende faktorer, som påvirker 
udviklingen, eksempelvis vejret.  
Teknik og Miljø forslår derfor, at evalueringsindsatsen prioriteres inden for nogle få udvalgte emner. 
Eksempelvis ved at følge udviklingen i de lysåbne naturarealer ved at sammenligne data fra kommunens 
tilsyn på de beskyttede naturtyper og udvalgte ”Toplokaliteter”. De beskyttede naturtyper besøges hvert 10. 
år og ”Toplokaliteter” besøges hvert 5. år. 
I biodiversitetsplanen er der blandt andet taget udgangspunkt i [adresse] i bedømmelsen af 
biodiversitetstilstanden i [adresse]. Dette indeks har Teknik og Miljø dog valgt ikke at lægge til 
grund for den foreslåede evalueringsplan. Det skyldes, at Naturkapitalindekset blev udarbejdet af [adresse] 
Universitet på bestilling af Danmarks Naturfredningsforening i 2017, og det er ikke oplyst om målingen 
gentages. Forvaltningen vil i stedet anvende [adresse], der er en allerede benyttet metode i de 
kommunale naturtilsyn, til at få et indblik i hvorledes naturtilstanden udvikler sig på en given lokalitet.
ØKONOMI
Det forventes, at den foreslåede plan for evaluering af initiativer til fremme af biodiversitet kan gennemføres 
dels via ekstern bistand og dels inden for forvaltningens eget driftsbudget. Det foreslås derfor, at der årligt 
disponeres 50.000 kr. fra budget 2022 og frem via anlægsmidlerne for tiltag i forbindelse med 
biodiversitetsplanen.
INDDRAGELSE
Som udgangspunkt laves evalueringerne af forvaltningen med inddragelse af ekstern bistand. Der vil blive 
forsøgt inddragelse fra frivillige ildsjæle samt fra Danmarks Naturfredningsforening. 
Evalueringen af indsatsen for at få private, borgere og virksomheder i kommunen til at bidrage til indsatsen 
vil ske ved, at man kan melde ind til [adresse] med, hvor mange kvadratmeter den enkelte har 
udlagt til biodiversitetsformål.
INDSTILLING
Direktøren for Teknik og Miljø indstiller til Teknik- og Miljøudvalget:
1.
At forslaget til plan for evaluering af initiativer til fremme af biodiversitet godkendes.
BESLUTNING
Fraværende: Ingen.
Godkendt.
